

Treoir d’iarrthóirí

**i Nósanna Imeachta Roghnúcháin a eagraíonn Parlaimint na hEorpa**

# CLÁR ÁBHAIR

[CLÁR ÁBHAIR 2](#_Toc196472855)

[1. RÉAMHRÁ 3](#_Toc196472856)

[2. CONAS IARRATAS A DHÉANAMH 3](#_Toc196472857)

[2.1 Barúlacha ginearálta 3](#_Toc196472858)

[2.2 Conas do chomhad iarratais comhlánaithe a chur isteach 3](#_Toc196472859)

[2.2.1 Socrú réasúnta 4](#_Toc196472860)

[2.3 Na doiciméid tacaíochta nach mór a chur i gceangal leis an iarratas 4](#_Toc196472861)

[2.3.1 Nótaí ginearálta 4](#_Toc196472862)

[2.3.2 Doiciméid tacaíochta i gcás na gcritéar ginearálta incháilitheachta 5](#_Toc196472863)

[2.3.3 Doiciméid tacaíochta i gcás na gcritéar sonrach incháilitheachta 5](#_Toc196472864)

[Céimeanna agus/nó teastais lena ndéantar fianú ar chúrsaí léinn a tugadh chun críche go rathúil 5](#_Toc196472865)

[Taithí ghairmiúil (má iarrtar a leithéid) 5](#_Toc196472866)

[Eolas ar theangacha 6](#_Toc196472867)

[3. NA CÉIMEANNA SA NÓS IMEACHTA 7](#_Toc196472868)

[3.1 Iontráil agus measúnú ar cháilíochtaí (an chéad chéim) 7](#_Toc196472869)

[3.2 Trialacha (an dara céim) 7](#_Toc196472870)

[3.3 Líosta d’iarrthóirí oiriúnacha 8](#_Toc196472871)

[4. DÍCHÁILIÚ 8](#_Toc196472872)

[5. FAISNÉIS GHINEARÁLTA 8](#_Toc196472873)

[5.1 Ranníocaíocht airgeadais i dtreo speansais taistil agus chothaithe/aisíocaíocht speansais misin i dtaca leis na trialacha a dhéantar i bpearsa 9](#_Toc196472874)

[5.2 Iarrataí ó iarrthóirí ar rochtain ar fhaisnéis a bhaineann leo 9](#_Toc196472877)

[5.3 Sonraí pearsanta a chosaint 10](#_Toc196472878)

[6. IARRATAÍ AR ATHBHREITHNIÚ – GEARÁIN AGUS ACHOMHAIRC – GEARÁIN CHUIG AN OMBUDSMAN EORPACH 10](#_Toc196472879)

[IARSCRÍBHINN I 11](#_Toc196472880)

[IARSCRÍBHINN II 16](#_Toc196472881)

[IARSCRÍBHINN III 20](#_Toc196472882)

[IARRATAÍ AR ATHBHREITHNIÚ – GEARÁIN AGUS ACHOMHAIRC – GEARÁIN CHUIG AN OMBUDSMAN EORPACH 20](#_Toc196472883)

[A. Iarrataí ar athbhreithniú 20](#_Toc196472884)

[B. Gearáin agus achomhairc bhreithiúnacha 20](#_Toc196472885)

[C. Gearán a chur faoi bhráid an Ombudsman Eorpaigh 21](#_Toc196472886)

# RÉAMHRÁ

Tá nós imeachta roghnúcháin oscailte do shaoránaigh uile an Aontais a shásaíonn na critéir (ginearálta agus sonrach) agus na cáilíochtaí incháilitheachta faoin dáta deiridh le haghaidh iarratas. Áirithítear leis sin go dtugtar deis chothrom do gach iarrthóir a gcuid scileanna a léiriú, lena lamháiltear do roghnúchán fiúntasbhunaithe agus cóir chomhionann a bheith ann.

Déantar na hiarrthóirí a n-éiríonn leo a chur ar liosta d’iarrthóirí oiriúnacha, liosta óna ndéanann Parlaimint na hEorpa daoine a fhostú bunaithe ar na riachtanais atá aici.

Déantar coiste roghnúcháin a chur ar bun i gcás gach nós imeachta, le comhaltaí atá ceaptha ag an bhfoireann riaracháin agus ag an gcoiste foirne. Is ar mhodh rúin a dhéantar obair an choiste roghnúcháin agus cuirtear an obair sin i gcrích i gcomhréir le Rialacháin Foirne an Aontais Eorpaigh.

Chun na hiarrthóirí is fearr a roghnú, déanann an coiste comparáid idir cáilíochtaí agus feidhmíocht na n-iarrthóirí chun measúnú a dhéanamh ar a n-oiriúnacht na dualgais a bhfuil tuairisc orthu san fhógra a chomhlíonadh. Ní hamháin go ndéanann an coiste leibhéal eolais an iarrthóra a mheas ach déanann sé na daoine is fearr atá cáilithe a shainaithint bunaithe ar a bhfiúntas.

# CONAS IARRATAS A DHÉANAMH

## Barúlacha ginearálta

Sula ndéanfaidh tú iarratas, déan deimhin de go gcomhlíonann tú na critéir incháilitheachta uile trí athbhreithniú críochnúil a dhéanamh ar an bhfógra earcaíochta agus ar an treoir seo agus trí aird chuí a thabhairt ar na riachtanais.

Ní mór duit d’iarratas a chur isteach tríd an ardán ar líne [Apply4EP](https://apply4ep.gestmax.eu/search/index/lang/en_US), ar an ardán sin amháin. Chun cuntas a chruthú ar Apply4EP, cliceáil ar an táb ‘Déan iarratas ar líne’ ag bun an fhógra agus lean na treoracha.

**Ní féidir leat ach aon chuntas amháin a chruthú** ach is féidir leat nuashonrú a dhéanamh ar do fhaisnéis phearsanta más gá.

Má bhíonn deacrachtaí agat cuntas Apply4EP a chruthú nó má bhíonn deacrachtaí teicniúla agat, déan teagmháil le: PERS-APPLY4EPContacts@europarl.europa.eu.

Déan deimhin de go ndéanfar d’iarratas comhlánaithe ar líne, agus na doiciméid tacaíochta riachtanacha uile, a bhailíochtú in Apply4EP roimh an sprioc-am atá leagtha síos san fhógra.

**Ní ghlacfar le hiarratais ná le doiciméid tacaíochta a chuirfear isteach trí Apply4EP tar éis an sprioc-ama.** Ná fan go dtí an lá deireanach chun iarratas a dhéanamh. Ní fhéadfar Parlaimint na hEorpa a chur faoi dhliteanas i gcás saincheisteanna teicniúla ag an nóiméad deireanach arb ann dóibh de dheasca ró-ualú ar an gcóras.

Ní bhreithneofar ach na hiarratais a chuirfear isteach trí Apply4EP. Ná déan d’iarratas a chur isteach tríd an bpost, bíodh an litir sin cláraithe nó ná bíodh. Ní ghlacfaidh an tAonad um Roghnú Tallainne agus um Fhor-rochtain le hiarratais a chuirfear isteach trí lámhsheachadadh.

Is é an tAonad um Roghnú Tallainne agus um Fhor-rochtain a bheidh i mbun gach cumarsáide leis na hiarrthóirí ar feadh an nós imeachta. Déanfar an comhfhreagras go léir, lena n-áirítear cuireadh chun na dtrialacha agus cur in iúl na dtorthaí, a sheoladh chuig an seoladh ríomhphoist a shonraítear i d’iarratas Apply4EP. Seiceáil do ríomhphost go rialta agus déan nuashonrú ar do shonraí pearsanta más gá.

**Iarrtar ort gan glaoch a chur ar an Aonad um Roghnú Tallainne agus um Fhor-rochtain. Déan aon cheisteanna atá agat a chur isteach trí fhreagra a thabhairt ar an ríomhphost a dhearbhaíonn d’iarratas ar líne**.

Má bhíonn deimhniú tinrimh do na trialacha uait, déan é a iarraidh trí fhreagra a thabhairt ar an teachtaireacht inar tugadh cuireadh chun na trialach duit.

## Conas do chomhad iarratais comhlánaithe a chur isteach

1. Cruthaigh do chuntas trí chliceáil ar an táb ‘Déan iarratas ar líne’ nó logáil isteach ar an ardán APPLY4EP, más rud é go bhfuil cuntas agat cheana.
2. **Déan na doiciméid tacaíochta riachtanacha go léir a chur i gceangal leis an iarratas,** i bhformáid PDF más féidir. Moltar go láidir na doiciméid tacaíochta uile a ullmhú roimh ré. Má bhíonn an iliomad doiciméad agat, déan iad a chur le chéile i gcomhad aonair, i bhformáid PDF más féidir, sula ndéanfar iad a uaslódáil. Mar sin féin, is féidir doiciméid a uaslódáil freisin i bhformáid DONC, DOCX, GIF, JPG, TXT, PNG nó RTF. Déan deimhin de go bhfuil do chuid doiciméad inléite agus nach mó a méid ná 5 MB chun iad a uaslódáil ar an ardán APPLY4EP.
3. Déan d’iarratas a bhailíochtú, trí na treoracha in Apply4EP a leanúint. A luaithe a bheidh sé bailíochtaithe, **ní bheidh tú in ann aon athruithe a dhéanamh ar an gcomhad iarratais ná aon doiciméad eile a chur leis.**

**NB:** Má fhágann tú an leathanach gan d’iarratas a shábháil nó a thabhairt chun críche nó má bhíonn an seisiún ar Apply4EP istigh (120 nóiméad ar a mhéad), caillfidh tú an t-eolas a d’uaslódáil tú, agus beidh ort tosú arís.

Tabharfar deimhniú ar gach iarratas a dhéanfar trí Apply4EP trí ríomhphoist ina luafar go bhfuil an t-iarratas cláraithe. Seiceáil d’fhillteán turscair mura léir duit an ríomhphost.

### Socrú réasúnta

Má tá tú faoi mhíchumas nó má fhágann na cúinsí ina bhfuil tú go bhféadfadh fadhbanna teacht chun cinn le linn na trialach (e.g. toircheas, beathú cíche, fadhbanna sláinte, cóir leighis, etc.), ní mór duit é sin a shonrú ar d’iarratas. Más mian leat socrú réasúnta a iarraidh, beidh ort foirm iarratais a thabharfar duit roimh chéim na trialach a chomhlánú. Ní mór duit doiciméid tacaíochta a chur ar fáil chun údar a thabhairt le d’iarratas ar fhreastal réasúnta. Is féidir teastais leighis, nótaí dochtúra, agus cruthúnas ar shocruithe freastail réasúnta roimhe seo, amhail aon socruithe scrúduithe a deonaíodh roimhe seo le linn do chuid oideachais, a bheith san áireamh sna doiciméid tacaíochta. Déanfar measúnú ar an bhfaisnéis atá i do dhoiciméid tacaíochta, chun na socruithe riachtanacha a chur ar fáil.

Seol an fhaisnéis sin chuig Seirbhís Liachta Pharlaimint na hEorpa trí úsáid a bhaint as an seoladh ríomhphoist tiomnaithe atá sonraithe ar an bhfoirm. Ná seol aon fhaisnéis leighis chuig an Aonad um Roghnú Tallainne agus um Fhor-rochtain. Tabhair faoi deara **nach mór duit iarratas nua ar fhreastal réasúnta a chur isteach do gach nós imeachta a ndéanann tú iarratas air**, toisc nach gcoinníonn an tSeirbhís Liachta taifid ar iarratais roimhe seo mar gheall ar rialacháin cosanta sonraí. Mar sin féin, **féadfaidh tú na doiciméid tacaíochta chéanna a athúsáid má fhanann do lagú nó do chás leighis gan athrú.**

Tabhair do d’aire nach bhfuil na bogearraí tástála ar líne (TestWe) **inrochtana faoi láthair d’iarrthóirí a úsáideann léitheoirí scáileáin, formhéadaitheoirí, bogearraí urlabhra go téacs agus iarrthóirí a bhfuil lagú éisteachta orthu.**

Déanfar socruithe malartacha, i gcás inarb iomchuí, d’iarrthóirí a dhéanfaidh socruithe réasúnta a iarraidh (e.g. iarrthóirí a bhfuil lagú amhairc nó éisteachta orthu nó dóibh siúd a bhfuil neamhord urlabhra agus/nó teanga acu) ar choinníoll go bhformheasfaidh Seirbhís Liachta na Parlaiminte a n-iarraidh.

## Na doiciméid tacaíochta nach mór a chur i gceangal leis an iarratas

### Nótaí ginearálta

Ní gá gur cóipeanna deimhnithe a bheadh sna doiciméid a uaslódálfaidh tú le d’iarratas ar líne.

Ní doiciméid tacaíochta bhailí iad tagairtí do shuíomhanna gréasáin ná do na cuntais shóisialta.

Ní mheasfar gur deimhniúcháin iad asphriontaí de leathanaigh as suíomhanna gréasáin, ach féadfar iad a chur i gceangal mar fhaisnéis bhreise agus chun na críche sin amháin.

**Ní mheastar gurb ionann Curriculum vitae agus doiciméad tacaíochta lena ndéantar taithí ghairmiúil, cáilíochtaí nó eolas ar theangacha a fhianú.**

Agus do chomhaid iarratais á thiomsú agat, ní fhéadfaidh tú tagairt a dhéanamh d’fhoirmeacha iarratais ná d’aon dhoiciméad eile a uaslódáladh cheana mar chuid d’iarratas a rinneadh roimhe seo.

### Doiciméid tacaíochta i gcás na gcritéar ginearálta incháilitheachta

Ní iarrtar doiciméad ar bith ag an bpointe seo chun a chruthú:

* + - * go bhfuil tú i do náisiúnach de Bhallstát an Aontais Eorpaigh;
			* go bhfuil do lánchearta mar shaoránach á dteachtadh agat;
			* go bhfuil aon oibleagáid a fhorchuirtear ort leis na dlíthe ar sheirbhís mhíleata comhlíonta agat;
			* go bhfuil na teistiméireachtaí carachtair agat is iomchuí chun na dualgais atá i gceist a chomhlíonadh;

**Ní mór duit tic a chur sa bhosca chun a dhearbhú ar d’onóir** go sásaíonn tú na critéir agus go bhfuil an fhaisnéis a thug tú fíor agus iomlán. Iarrfar ort na doiciméid sin a chur ar fáil má dhéantar thú a earcú.

### Doiciméid tacaíochta i gcás na gcritéar sonrach incháilitheachta

Tá ort an fhaisnéis go léir agus na doiciméid uile is gá a sholáthar don choiste roghnúcháin chun go mbeidh ar a chumas beachtas na faisnéise atá tugtha san fhoirm iarratais a dheimhniú.

### Céimeanna agus/nó teastais lena ndéantar fianú ar chúrsaí léinn a tugadh chun críche go rathúil

Ní mór duit cóipeanna de do dhioplómaí meánoideachais nó ardoideachais, dioplómaí ollscoile nó teastais lena ndeimhnítear gur chríochnaigh tú cúrsa léinn ar an leibhéal a cheanglaítear leis an bhfógra a chur san áireamh san iarratas ar líne.

Déanfaidh an coiste roghnúcháin na córais dhifriúla oideachais atá i mBallstáit an Aontais Eorpaigh (féach Iarscríbhinn I agus Iarscríbhinn II den treoir seo) a chur i gcuntas. Is cuma cé acu i mBallstát an Aontais nó i dtír eile a bhronntar iad, ní mór do chéimeanna a bheith aitheanta ag comhlacht oifigiúil i mBallstát an Aontais, amhail Aireacht Oideachais ceann de Bhallstáit an Aontais. Má tá tú i seilbh dioplómaí/céimeanna a bhronn Ballstát nach Ballstát den Aontas Eorpach é, ní mór duit ráiteas coibhéise Eorpach a sholáthar i gcás na ndioplómaí/na gcéimeanna sin le d’iarratas. Tá tuilleadh eolais faoi cháilíochtaí ó thíortha lasmuigh den Aontas a aithint ar [shuíomh líonraí ENIC-NARIC](https://www.enic-naric.net/) (h[ttps://w](http://www.enic-naric.net/%29)ww.enic[-naric.net/).](http://www.enic-naric.net/%29)

I gcás dioplómaí/céimeanna tríú leibhéal, ní foláir an fhaisnéis is mionsonraithe agus is féidir a chur ar fáil, go háirithe maidir leis na hábhair a ndearnadh staidéar orthu agus an tréimhse a mhair na cúrsaí, ionas go mbeidh ar chumas an coiste roghnúcháin a mheas, má shonraítear san fhógra é, cé chomh hábhartha do dhualgais an phoist atá na dioplómaí/céimeanna sin.

Má chuireann tú dioplómaí/céimeanna isteach a bhaineann le hoiliúint theicniúil nó ghairmiúil, le breisoiliúint nó le cúrsaí speisialtóireachta, ní mór duit a lua cé acu cúrsa lánaimseartha nó páirtaimseartha nó ranganna tráthnóna a bhí i gceist leis an gcúrsa, chomh maith leis na hábhair a ndearnadh staidéar orthu agus fad oifigiúil na gcúrsaí. Uaslódáil an fhaisnéis sin in aon doiciméad amháin.

### Taithí ghairmiúil (má iarrtar a leithéid)

Ní chuirfear gach tréimhse taithí oibre san áireamh ach amháin má fuarthas í **tar éis an dioplóma/na dioplómaí nó an cháilíocht/na cáilíochtaí riachtanacha a bheith bainte amach. Chun tacú le do thaithí ghairmiúil, ní mór duit** doiciméid ábhartha a chur ar fáil lena gcruthaítear **fad agus leibhéal na taithí gairmiúla**, agus **tuairisc chríochnúil a thabhairt ar an obair a rinneadh**.Tá an fhaisnéis sin riachtanach don choiste roghnúcháin chun meastóireacht a dhéanamh **ar an gcaoi a bhfuil do thaithí ag teacht leis an sainchuntas poist.** Ní mór bunús a thabhairt le gach maíomh maidir le taithí leis na doiciméid tacaíochta iomchuí.

Cuir na doiciméid seo a leanas i gceangal leis seo (liosta neamh-uileghabhálach de dhoiciméid):

* Ráitis ó fhostóirí roimhe seo nó ó fhostóirí reatha ina ndeimhnítear go bhfuil an taithí ghairmiúil riachtanach agat mar atá sonraithe san fhógra.
* Má chuireann rúndacht cosc ort ráitis den sórt sin a chur ar fáil, ní mór duit doiciméid eile a chur isteach, amhail fótachóipeanna de do chonradh fostaíochta mar aon le sainchuntas poist, litir earcaíochta, agus do ráitis tuarastail tosaigh agus na ráitis tuarastail is déanaí araon.
* Má rinneadh an obair go neamhspleách (e.g. mar dhuine féinfhostaithe nó mar bhall de na saorghairmeacha), glacfar mar fhianaise le sonraisc i leith seirbhísí a rinneadh nó le haon doiciméid oifigiúla eile a bhaineann le do ghníomhaíochtaí gairmiúla.

Tá na doiciméid sin riachtanach chun do thaithí a fhíorú agus chun a áirithiú gur féidir leis an gcoiste roghnúcháin a ábhartha atá sé don sainchuntas poist a mheas.

Ní féidir gach tréimhse taithí oibre a chur san áireamh ach aon uair amháin. **Ba cheart don taithí ghairmiúil a bheith ábhartha i leith na ndualgas riachtanach**, agus ba cheart gur fíor-obair agus obair éifeachtach a bheadh inti agus go bhfuarthas luach saothair ina leith. Mar sin féin, is mar seo a leanas a bhreithnítear cásanna de thaithí ghairmiúil:

* taithí ghairmiúil mar oibrí deonach: más rud é go raibh an taithí sin faoi rialú ag conradh nó ag comhaontú foirmiúil coibhéiseach agus más rud é gur mhair sí ar feadh cúig mhí ar a laghad ar bhonn lánaimseartha. Ní rachaidh an creidmheas iomlán le haghaidh taithí mar oibrí deonach thar aon bhliain amháin;
* sealanna oiliúna íoctha nó neamhíoctha: mura raibh siad mar chuid de chúrsa staidéir agus má mhair siad ar feadh cúig mhí ar a laghad ar bhonn lánaimseartha. Ní rachaidh an creidmheas iomlán do shealanna oiliúna thar aon bhliain amháin. Ní mheasfar gur taithí ghairmiúil ábhartha seal oiliúna ach amháin i gcás inar mhair sé ar feadh na tréimhse íosta is gá chun rochtain a fháil ar ghairm, agus ar choinníoll gur bhain an té lena mbaineann amach go hiarbhír an ceart chun an ghairm i dtrácht a chleachtadh agus ar an gcoinníoll sin amháin.
* seirbhís mhíleata nó shibhialta éigeantach: tugtar creidmheas ina leith don fhad ama a rinneadh go hiarbhír sa tseirbhís. Sa chás áirithe sin, cuirfear an taithí sin i gcuntas gan beann ar an dáta a fuarthas an dioplóma/an chéim lena dtugtar rochtain ar an ngrúpa feidhme ábhartha agus ar an ngrád ábhartha;
* saoire mháithreachais/atharthachta/uchtála/thuismitheoireachta/theaghlaigh: má tá sí cumhdaithe ag conradh fostaíochta; meastar gur obair 100 faoin gcéad í gan beann ar an tsaoire sin a bheith tógtha ar bhonn lánaimseartha nó leathaimseartha;
* dochtúireacht: ar feadh trí bliana ar a mhéid, ar choinníoll gur baineadh amach go hiarbhír an dochtúireacht;
* obair pháirtaimseartha; is ar bhonn pro rata a ríomhfar obair pháirtaimseartha, bunaithe ar an líon uaireanta an chloig a oibríodh (e.g. mheasfaí gur ceithre mhí oibre a bheadh i gceist le dhá lá i seachtain oibre cúig lá a mhair 10 mí). Mar sin féin, is féidir leis an gcoiste roghnúcháin, agus leas á bhaint aige as a chumhacht lánroghnach, cinneadh a dhéanamh taithí oibre a rinneadh go leathaimseartha ar a laghad a mheas mar thaithí lánaimseartha. Ciallaíonn sé sin gur féidir taithí ghairmiúil de 50 faoin gcéad den ghnáth-am oibre nó níos mó i gcomparáid le hobair lánaimseartha a ríomh mar thaithí oibre lánaimseartha (i.e. ag 100 faoin gcéad).

### Eolas ar theangacha

Ní mór duit an teanga a roghnaigh tú mar **theanga 1** agus an leibhéal eolais atá agat uirthi, an teanga a roghnaigh tú mar **theanga 2** agus an leibhéal eolais atá agat uirthi, agus aon teanga eile a bhfuil máistreacht agat uirthi a lua. **Tabhair do d’aire nach mór do theanga 1 agus do theanga 2 a bheith éagsúil.**

Tabhair do d’aire go mbaineann na híosleibhéil thuasluaite le gach réimse inniúlachta teanga (labhairt, scríobh, léamh, éisteacht) dá dtagraítear ar an bhfoirm iarratais. Is é leibhéal C1 an leibhéal is airde sa chreat agus is é leibhéal A1 an leibhéal is ísle. Freagraíonn na hinniúlachtaí sin do na hinniúlachtaí a shonraítear sa Chreat Comhchoiteann Tagartha Eorpach le haghaidh Teangacha ([https://europa.eu/europass/common-european-frame-reference-language-skills](https://europa.eu/europass/common-european-framework-reference-language-skills)).

Ní gá aon doiciméad a bheith sa chomhad iarratais chun a chruthú go bhfuil eolas agat ar theangacha atá sonraithe i d’fhoirm iarratais.

# NA CÉIMEANNA SA NÓS IMEACHTA

## Iontráil agus measúnú ar cháilíochtaí (an chéad chéim)

3.1.1 Iontráil

Tarraingeoidh an tÚdarás Ceapacháin suas liosta d’iarrthóirí a dhearbhaíonn go sásaíonn siad na critéir ghinearálta faoin sprioc-am atá leagtha síos san fhógra earcaíochta. Déanfar an liosta seo a sheoladh chuig Cathaoirleach an Choiste Roghnúcháin.

Déanfaidh an coiste roghnúcháin measúnú ar na critéir shonracha trí chritéir an fhógra earcaíochta a chur i bhfeidhm go docht agus cinneadh á dhéanamh aige i dtaobh iontráil gach iarrthóra. Tá gach fógra earcaíochta neamhspleách ar a chéile agus ní dhéanann iontráil roimhe seo i nós imeachta roghnúcháin iontráil in aon nós imeachta roghnúcháin eile a ráthú.

3.1.2. Measúnú ar cháilíochtaí

Déanfaidh an coiste roghnúcháin measúnú ar na cáilíochtaí atá i ngach iarratas iarrthóra a nglacfar leo.

Tarraingeoidh an coiste roghnúcháin suas liosta d’iarrthóirí a dtabharfar cuireadh dóibh chuig na trialacha lena n-áirítear na hiarrthóirí atá ar chomhscór don áit dheireanach. Tá líon na n-iarrthóirí a dtabharfar cuireadh dóibh chuig na trialacha leagtha síos san fhógra.

## Trialacha (an dara céim)

Tá na trialacha go léir éigeantach agus díbreach. Bíonn siad ar siúl an lá céanna nó dhá lá i ndiaidh a chéile agus is féidir iad a eagrú go pearsanta nó ar líne. Sonraítear san fhógra an t-uaslíon iarrthóirí atá roghnaithe chun tabhairt faoi na trialacha, na mionsonraí a bhaineann leis na trialacha agus na pointí is féidir a bhronnadh ina leith.

Féadfar trialacha scríofa a dhéanamh i bpearsa nó go cianda. Más i bpearsa a dhéantar iad, tabharfar cuireadh duit chuig áitreabh Pharlaimint na hEorpa. Má bhíonn siad ar siúl go cianda, iarrfar ort úsáid a bhaint as ardán TestWe, mar aon leis na treoracha seo a leanas.

**Níl rochtain dhigiteach ar fáil ar na bogearraí tástála ar líne faoi láthair (féach roinn 3.1.1 den treoir seo le haghaidh tuilleadh faisnéise).**

Má tá tú in ann na bogearraí a úsáid chun an tástáil a dhéanamh, beidh **ríomhaire pearsanta** (ríomhaire deisce nó ríomhaire glúine) ag teastáil uait le:

* Córas oibriúcháin Microsoft Windows 10 nó leaganacha níos déanaí nó Apple OS X 10.13 nó leaganacha níos déanaí i gcás MAC;
* 1 GB de spás saor ar an diosca crua;
* ceamara éadain ceangailte nó ceamara éadain ar cuid de do ríomhaire é;
* nasc idirlín;
* 4 GB RAM.

Cuirfear ar an eolas thú roimh an triail/na trialacha maidir le haon athruithe ar na híoscheanglais theicniúla a thiocfaidh as nuashonrú ar na bogearraí.

Ní oibreoidh na córais oibriúcháin XP, Vista ná cinn níos sine, Windows 10 S, Windows ARM (RT), MacOS níos sine ná 10.11, IOS (Ipad, Iphone), Android, Chromebook, Meaisín Fíorúil, Linux (Debian, Ubuntu, etc) agus OS 32-ghiotán.

Ina theannta sin, ní mór duit cearta riarthóra a bheith agat don ríomhaire deisce nó glúine chun bac a chur ar rochtain ar fheidhmchláir uile (doiciméid, bogearraí eile, suíomhanna gréasáin, etc.) cé is moite de na bogearraí trialach le linn na trialach.

Ní mór duit a áirithiú go bhfuil do ríomhaire ar an dáta agus am ceart agus go bhfuil taifeach do scáileáin ceart.

**Ní mór duit an t-ardán a íoslódáil, a shuiteáil, a fhíorú agus a thástáil a luaithe is féidir (seachtain amháin ar a laghad roimh an triail).** Chun an t-iarratas a thástáil tar éis a shuiteála, iarrfar ort tástáil réamhriachtanais a dhéanamh nuair a gheobhaidh tú rochtain air. **Caithfear** an tástáil réamhriachtanais a dhéanamh agus ní mór í a dhéanamh **ar an ríomhaire a úsáidfear ar lá na trialach**. Ní bhfaighidh tú aon phointí ón tástáil réamhriachtanais. Cuirfidh sé ar do chumas eolas a chur ar an ardán agus ar conas é a úsáid.

#### Ní mór gach bogearra frithvíreas ar an ríomhaire deisce nó glúine a bheith díghníomhachtaithe agus an t-ardán á úsáid agat.

Cuirfear tuilleadh eolais agus treoracha faoin seisiún trialach chugat leis an ríomhphost ina dtabharfar cuireadh duit chun na trialach.

Má bhíonn fadhb agat le linn na trialach, **déan teagmháil láithreach leis an soláthraí seirbhísí ar an teileafón ag +33 1 76 41 14 88** ionas gur féidir an fhadhb a réiteach agus leanúint ar aghaidh le do thriail.

Más rud é nach ndéanfar an triail ina hiomláine, ní mharcálfar í.

**Ní féidir** an triail a dhéanamh **ach amháin ar an dáta agus ag an am** a bheidh sonraithe sa chuireadh chun na trialach.Mura mbeidh tú in ann an triail a dhéanamh, **ní bheidh deis eile agat í a dhéanamh.**

Féadfar trialacha ó bhéal a dhéanamh i bpearsa nó go cianda.

## Líosta d’iarrthóirí oiriúnacha

Scaipfear an liosta d’iarrthóirí oiriúnacha, i gcomhréir leis na forálacha atá leagtha amach san fhógra.

Is ionann ainm iarrthóra a bheith ar an liosta d’iarrthóirí oiriúnacha agus go bhféadfadh ceann d’Ard-Stiúrthóireachtaí (ASnna) na Parlaiminte cuireadh chun agallaimh a thabhairt don duine sin, ach ní hionann é sin agus ceart ná ráthaíocht go ndéanfar an t-iarrthóir sin a earcú. Sonraítear bailíocht an liosta san fhógra.

# DÍCHÁILIÚ

Dícháileofar thú ag aon chéim den nós imeachta más rud é:

* go gcruthaíonn tú níos mó ná aon chuntas amháin;
* go ndéanann tú dearbhuithe bréagacha nó go gcuireann tú doiciméid bhréagacha isteach;
* nach dtugann tú freagra ar chuireadh nó nach féidir dul i dteagmháil leat trí ríomhphost;
* nach ndéanann tú na trialacha;
* go ndéanann tú séitéireacht le linn na dtrialacha;
* nach gcloíonn tú leis na treoracha a thugtar maidir leis na trialacha ar líne;
* go ndéanann tú iarracht dul i dteagmháil le comhalta den choiste roghnúcháin ar bhealach neamh-údaraithe, go díreach nó go hindíreach;
* go ndéanann tú do shíniú nó marc suaithinseach a chur ar do thrialacha scríofa, a mharcáiltear gan aon ainm luaite leo.

Ní mór duit ardleibhéal iontaofachta a léiriú. Féadfar pionóis a fhorchur ort i dtaca le haon chalaois nó iarracht ar chalaois.

# 5. FAISNÉIS GHINEARÁLTA

## 5.1 Ranníocaíocht airgeadais i dtreo speansais taistil agus chothaithe/aisíocaíocht speansais misin i dtaca leis na trialacha a dhéantar i bpearsa

**I gcás iarrthóirí inmheánacha:** Féadfaidh Oifigigh agus seirbhísigh eile atá i mbun seirbhíse do Pharlaimint na hEorpa a chumhdaítear le Rialacháin Foirne na nOifigeach nó le Coinníollacha Fostaíochta Seirbhíseach Eile, a dtugtar cuireadh dóibh freastal ar thrialacha i bpearsa, a bheith incháilithe d’aisíocaíocht speansais misin, i gcomhréir le hAirteagail 11 go 13 d’Iarscríbhinn VII de na Rialacháin Foirne.

**I gcás iarrthóirí nach bhfuil i mbun seirbhíse do Pharlaimint na hEorpa a thuilleadh:** d’fhéadfaí ranníocaíocht airgeadais a dhéanamh i dtreo **speansais taistil agus chothaithe** na n-iarrthóirí a dtabharfar cuireadh dóibh freastal ar thrialacha i bpearsa.

Déanfar mionsonraí faoin gcomórtas a thabhairt do na hiarrthóirí sa chuireadh chun na dtrialacha.

Measfar gurb é an seoladh a thabharfar ar an bhfoirm iarratais ar Apply4EP an áit óna bhfágfaidh an t-iarrthóir chun freastal ar na trialacha. Ní thabharfar aird ar athrú ar an seoladh a chuirfidh an t-iarrthóir in iúl tar éis do Pharlaimint na hEorpa na cuirí chun na dtrialacha a sheoladh, mura measann an Pharlaimint go bhfuil *force majeure* i gceist leis na cúinsí a chuireann an t-iarrthóir in iúl nó gur cúinsí iad atá go hiomlán eisceachtúil. Is faoi na hiarrthóirí atá sé déanamh deimhin de go bhfuil an seoladh atá luaite ina gcuntas Apply4EP cothrom le dáta i gcónaí.

1. 1.

## Iarrataí ó iarrthóirí ar rochtain ar fhaisnéis a bhaineann leo

Tá ceart sonrach ag na hiarrthóirí faisnéis áirithe a bhaineann leo go díreach agus go leithleach a rochtain, faoi réir na gcoinníollacha a dtugtar tuairisc anseo thíos orthu. Dá bhrí sin, féadfaidh Parlaimint na hEorpa, arna iarraidh sin, ráiteas a thabhairt faoi na marcanna a fuair daoine, i ngach roinn de na trialacha, nach bhfuil ar an liosta d’iarrthóirí oiriúnacha. Ní foláir iarrataí a dhéanamh trína gcuntas Apply4EP **laistigh d’aon mhí amháin** ón dáta a seoladh an teachtaireacht ríomhphoist inar tugadh fógra faoin toradh.

Baineann iarratas ar rochtain ar fhaisnéis i gcónaí le cinneadh críochnaitheach an choiste roghnúcháin. Dá bhrí sin,

* Níor cheart duit fanacht ar fhaisnéis sula gcuirfidh tú iarratas ar athbhreithniú isteach (féach pointe 6 thíos), toisc nach mbeidh an tAonad um Roghnú Tallainne agus um Fhor-rochtain in ann d’iarratas ar rochtain ar fhaisnéis a phróiseáil go dtí go mbeidh an teorainn ama chun iarratas ar athbhreithniú a chur isteach caite.
* Má tá iarraidh ar athbhreithniú ar do mheasúnuithe taiscthe agat, ba cheart duit fanacht go dtí go bhfaighidh tú freagra an choiste roghnúcháin ar an iarraidh sin ar athbhreithniú (i.e. an cinneadh deiridh) sula ndéanfaidh tú aon iarraidh ar rochtain ar fhaisnéis.

Ní mór iarrataí ar fhaisnéis a phróiseáil i gcomhréir leis an gceanglas maidir le himeachtaí an choiste roghnúcháin a bheith rúnda, mar a leagtar síos i Rialacháin Foirne Oifigigh an Aontais Eorpaigh (Iarscríbhinn III, Airteagal 6), lena gcuirtear bac ar thuairimí an choiste roghnúcháin a nochtadh agus ar nochtadh aon fhaisnéis a bhaineann le measúnuithe pearsanta nó comparáideacha iarrthóirí.

Ní mór an iarraidh sin a phróiseáil freisin i gcomhréir leis na rialacha maidir le daoine aonair a chosaint i ndáil le sonraí pearsanta a phróiseáil. Tabharfaidh an Pharlaimint freagra ar iarrataí ar rochtain ar fhaisnéis laistigh de mhí amháin tar éis dóibh iad a fháil.

Is féidir leat an fhaisnéis seo a leanas a iarraidh:

* Chun measúnú a dhéanamh ar cháilíochtaí: na pointí a fuair tú do gach ceann de na príomhchritéir mheasúnaithe;
* Cóip gan mharcáil de do pháipéar trialach scríofa;
* Do ghreillí marcála aonair (ina leagtar amach na pointí a fuarthas do gach ceann de na príomhchritéir mheasúnaithe) do gach triail ar tugadh cuireadh duit chuici.

Má chuirtear ar an liosta d’iarrthóirí oiriúnacha thú, ní féidir leat iarratas a dhéanamh ar rochtain ar fhaisnéis go dtí go gcuirfear in iúl duit go bhfuil d’ainm ar an liosta.

## Sonraí pearsanta a chosaint

Áirithíonn Parlaimint na hEorpa, ina cáil mar an comhlacht a bhfuil sé de chúram air comórtais/nósanna imeachta roghnúcháin a eagrú, go bpróiseáiltear sonraí pearsanta na n-iarrthóirí i ndlúthchomhlíonadh Rialachán (AE) 2018/1725 ó Pharlaimint na hEorpa agus ón gComhairle an 23 Deireadh Fómhair 2018 maidir le cosaint

daoine nádúrtha i ndáil le sonraí pearsanta a phróiseáil ag comhlachtaí, oifigí agus gníomhaireachtaí an Aontais agus saorghluaiseacht sonraí den sórt sin, agus lena n-aisghairtear Rialachán (CE) Uimh. 45/2001 agus Cinneadh Uimh. 1247/2002/CE1, go háirithe maidir lena rúndacht agus lena slándáil.

# IARRATAÍ AR ATHBHREITHNIÚ – GEARÁIN AGUS ACHOMHAIRC – GEARÁIN CHUIG AN OMBUDSMAN EORPACH

Tá faisnéis maidir le hiarrataí ar athbhreithniú, achomhairc agus gearáin chuig an Ombudsman in Iarscríbhinn III den treoir seo.

1 IO L 295, 21.11.2018, lch. 39.

# IARSCRÍBHINN I

Treoir **tháscach** ar cháilíochtaí an **Aontais Eorpaigh** lenar féidir cur isteach ar chomórtais/nósanna imeachta roghnúcháin do ghrúpa feidhme AD2 (arna mheas de réir an cháis):

|  |  |  |
| --- | --- | --- |
| **TÍR** | **Cúrsa ollscoile a mhaireann ceithre bliana ar a laghad** | **Cúrsa ollscoile a mhaireann trí bliana ar a laghad** |
| **Belgique – België – Belgien** | Licence / Licentiaat / Diplôme d’études approfondies (DEA) / Diplôme d’études spécialisées (DES) / Diplôme d’études supérieures spécialisées (DESS) / Gediplomeerde in de Voortgezette Studies (GVS) / Gediplomeerdein de Gespecialiseerde Studies (GGS) / Gediplomeerde in de Aanvullende Studies (GAS)Agrégation de l’enseignement secondaire supérieur (AESS)/ AggregaatIngénieur industriel/Industrïeel ingenieur / Master — 60/120 ECTS / Master complémentaire— 60 ECTS ou plusAgrégation de l’enseignement secondaire supérieur (AESS) — 30 ECTSDoctorat/Doctoraal Diploma | Bachelor académique (dit «de transition») - 180 ECTSAcademisch gerichte Bachelor - 180 ECTS |
| **България** | Диплома за висше образование Бакалавър — 240 ECTS / Магистър — 300 ECTS / ДокторМагистър след Бакалавър — 60 ECTS / Магистър след Професионален бакалавър по… — 120 ECTS |  |
| **Česká republika** | Diplom o ukončení vysokoškolského studia / Magistr / Doktor | Diplom o ukončení bakalářského studia (Bakalář) |
| **Danmark** | Kandidatgrad/Candidatus / Master/Magistergrad (Mag.Art) / Licenciatgrad / Ph.d.-grad | Bachelorgrad (B.A or B. Sc)/ Professionsbachelorgrad / Diplomingeniør |
| **Deutschland** | Master (alle Hochschulen) / Diplom (Univ.) / Magister / Staatsexamen / Doktorgrad | Bachelor / Fachhochschulabschluss (FH)Staatsexamen (Regelstudienzeit 3 Jahre) |
| **Eesti** | Rakenduskõrghariduse diplom Bakalaureusekraad (160 ainepunkti) / Magistrikraad / Arstikraad / Hambaarstikraad/ Loomaarstikraad / Filosoofiadoktor / Doktorikraad (120–160 ainepunkti) | Bakalaureusekraad (min 120 ainepunkti) / Bakalaureusekraad (< 160 ainepunkti) |
| **Éire/Ireland** | Céim Onórach Bhaitsiléara (4 bliana/240 ECTS) *Honours Bachelor Degree (4 years*/ 240 ECTS) / Céim Ollscoile *University Degree /*Céim Mháistir (60-120 ECTS) *Master’s Degree (60- 120 ECTS) / Céim Dochtúra Doctorate* | Céim Onórach Bhaitsiléara (3 bliana/180 ECTS) (BA, B.Sc, B. Eng) *Honours Bachelor Degree* (3 *years*/180 ECTS) (BA, B.Sc, B. Eng) |

2 Déantar daoine a fhostú ar ghráid 7 go 16 de ghrúpa feidhme AD faoin gcoinníoll breise go bhfuil taithí ghairmiúil ábhartha de bhliain amháin ar a laghad acu.

|  |  |  |
| --- | --- | --- |
| **TÍR** | **Cúrsa ollscoile a mhaireann ceithre bliana ar a laghad** | **Cúrsa ollscoile a mhaireann trí bliana ar a laghad** |
| **Ελλάδα** | Πτυχίο (ΑΕI πανεπιστημίου, πολυτεχνείου, ΤΕI υποχρεωτικής τετραετούς φοίτησης) 4 χρόνια (1ος κύκλος)Μεταπτυχιακό Δίπλωμα Ειδίκευσης (2ος κύκλος) Διδακτορικό Δίπλωμα (3ος κύκλος) |  |
| **España** | Licenciado / Ingeniero / Arquitecto / Graduado / Máster Universitario / Doctor | Diplomado / Ingeniero técnicoArquitecto técnico/Maestro |
| **France** | Maîtrise / MST (maîtrise des sciences et techniques) / MSG (maîtrise des sciences de gestion)DEST (diplôme d’études supérieures techniques)/ DRT (diplôme de recherche technologique)DESS (diplôme d’études supérieures spécialisées)/ DEA (diplôme d’études approfondies)Master 1 / Master 2 professionnel / Master 2 rechercheDiplôme des grandes écoles / Diplôme d’ingénieur / Doctorat | Licence |
| **Italia** | Diploma di Laurea (DL) — da 4 a 6 anni / Laurea specialistica (LS) / Laurea magistrale (LM) / Master universitario di primo livello / Master universitario di secondo livello / Diploma di Specializzazione (DS) / Dottorato di ricerca (DR) | Diploma universitario (3 anni) / Diploma di Scuola diretta a fini speciali (3 anni) / Laurea — L180 crediti |
| **Κύπρος** | Πανεπιστημιακό Πτυχíο/BachelorMaster / Doctorat |  |
| **Latvija** | Bakalaura diploms (160 kredīti) / Profesionālā bakalaura diploms / Maģistra diploms / Profesionālā maģistra diploms / Doktora grāds | Bakalaura diploms (min. 120 kredīti) |
| **Lietuva** | Aukštojo mokslo diplomas / Bakalauro diplomas/ Magistro diplomas / Daktaro diplomas / Meno licenciato diplomas | Profesinio bakalauro diplomas Aukštojo mokslo diplomas |
| **Luxembourg** | Master / Diplôme d’ingénieur industriel / DESS en droit européen | Bachelor / Diplôme d’ingénieur technicien |
| **Magyarország** | Egyetemi oklevél / Alapfokozat – 240 kredit / Mesterfokozat / Doktori fokozat | Főiskolai oklevél / Alapfokozat – 180 kredit vagy annál több |
| **Malta** | Bachelor’s degree / Master of Arts / Doctorate | Bachelor’s degree |
| **Nederland** | HBO Bachelor degree HBO/WO Master’s degreeDoctoraal examen /Doctoraat | Bachelor (WO) |
| **Österreich** | Master Magister/Magistra Magister/Magistra (FH) Diplom-Ingenieur/in Diplom-Ingenieur/in (FH) Doktor/inPhD | Bachelor Bakkalaureus/Bakkalaurea Bakkalaureus/Bakkalaurea (FH) |

|  |  |  |
| --- | --- | --- |
| **TÍR** | **Cúrsa ollscoile a mhaireann ceithre bliana ar a laghad** | **Cúrsa ollscoile a mhaireann trí bliana ar a laghad** |
| **Polska** | Magister / Magister inżynierDyplom doktora | Licencjat / Inżynier |
| **Portugal** | Licenciado / Mestre / Doutor | Bacharel / Licenciado |
| **Republika Hrvatska** | Baccalaureus / Baccalaurea (Sveučilišni Prvostupnik / Prvostupnica)Stručni SpecijalistMaster degree (magistar struke) 300 kredit minmagistar inženjer/ magistrica inženjerka (mag. ing).Doktor struke / Doktor umjetnosti | Baccalaureus / Baccalaurea (Sveučilišni Prvostupnik / Prvostupnica) |
| **România** | Diplomă de Licenţă / Diplomă de inginer / Diplomă de urbanist / Diplomă de Master / Diplomă de Studii Aprofundate / Certificat de atestare (studii academice postuniversitare) / Diplomă de doctor | Diplomă de Licenţă |
| **Slovenija** | Univerzitetna diploma/ Magisterij / Specializacija/ Doktorat | Diploma o pridobljeni visoki strokovni izobrazbi |
| **Slovensko** | diplom o ukončení vysokoškolského štúdia / bakalár (Bc.) / magister magister/inžinier / ArtD | diplom o ukončení bakalárskeho štúdia (bakalár) |
| **Suomi/Finland** | Maisterin tutkinto — Magister-examenAmmattikorkeakoulututkinto — Yrkeshögskoleexamen (min 160 opintoviikkoa — studieveckor)Tohtorin tutkinto (Doktorsexamen) joko 4 vuotta tai 2 vuotta lisensiaatin tutkinnon jälkeen — antingen 4 år eller 2 år efter licentiatexamen / Lisensiaatti/Licentiat | Kandidaatin tutkinto- Kandidatexamen / Ammattikorkeakoulututkinto -Yrkeshögskoleexamen (min 120 opintoviikkoa — studieveckor) |
| **Sverige** | Magisterexamen (akademisk examen omfattande minst 160 poäng varav 80 poäng fördjupade studier i ett ämne + uppsats motsvarande 20 poäng eller två uppsatser motsvarande 10 poäng vardera) / Licentiatexamen / DoktorsexamenMeriter på avancerad nivå: Magisterexamen, 1 år, 60 högskolepoäng / Masterexamen, 2 år, 120 högskolepoängMeriter på forskarnivå: Licentiatexamen, 2 år, 120 högskolepoäng / Doktorsexamen, 4 år, 240 högskolepoäng | Kandidatexamen (akademisk examen omfattande minst 120 poäng varav 60 poäng fördjupade studier i ett ämne + uppsats motsvarande 10 poäng)Meriter på grundnivå:Kandidatexamen, 3 år, 180 högskolepoäng (Bachelor) |
| **United Kingdom** | Honours Bachelor degree / Master’s degree (MA, MB, MEng, MPhil, MSc) / Doctorate**NOTE:**UK diplomas awarded until 31 December 2020 are accepted without an equivalence. UK diplomas awarded as from 1 January 2021 must be accompanied by an equivalence issued by a competent authority of an EU Member State. | (Honours) Bachelor degreeNB: Master’s degree in Scotland |

# IARSCRÍBHINN II

Treoir **tháscach** ar cháilíochtaí an **Aontais Eorpaigh** lenar féidir cur isteach ar chomórtais/nósanna imeachta roghnúcháin do ghrúpa feidhme AST3 (arna mheas de réir an cháis):

|  |  |  |
| --- | --- | --- |
| **TÍR** | **Oideachas meánscoile****(lena dtugtar rochtain ar oideachas iar-mheánscoile)** | **Oideachas iar-mheánscoile****(cúrsa ardoideachais nach cúrsa ollscoile é nó gearrchúrsa ollscoile a mhair dhá bhliain ar a laghad)** |
| **Belgique – België – Belgien** | Certificat de l’enseignement secondaire supérieur (CESS) / Diploma secundair onderwijs/ Diplôme d’aptitude à accéder à l’enseignement supérieur (DAES) / Getuigschrift van hoger secundair onderwijs / Diplôme d’enseignement professionnel / Getuigschrift van het beroepssecundair onderwijs | Candidature - Kandidaat Graduat - GegradueerdeBachelier (dit «professionnalisant» ou de «type court»)/ Professioneel gerichte Bachelor — 180 ECTS |
| **България** | Диплома за средно образование / Свидетелство за зрелост / Диплома / Диплома за завършено средно образование / Диплома за средно специално образование | Специалист по … |
| **Česká republika** | Vysvědčení o maturitní zkoušce | Vysvědčení o absolutoriu (Absolutorium) + diplomovaný specialista (DiS.) |
| **Danmark** | Bevis for: StudentereksamenHøjere Forberedelseseksamen (HF) / Højere Handelseksamen (HHX) / HøjereAfgangseksamen (HA) / Bevis for Højere Teknisk Eksamen (HTX) | Videregående uddannelser = Bevis for = Eksamensbevis som (erhversakademiuddannelse AK) |
| **Deutschland** | Allgemeine Hochschulreife / Abitur/ Fachgebundene Hochschulreife / Fachhochschulreife / Hochschulzugang für beruflich Qualifizierte |  |
| **Eesti** | Gümnaasiumi lõputunnistus + riigieksamitunnistusLõputunnistus kutsekeskhariduse omandamise kohta | Tunnistus keskhariduse baasil kutsekeskhariduse omandamise kohta |
| **Éire/Ireland** | Ardteistiméireacht Grád D3 i 5 ábhar / *Leaving Certificate Grade D3 in 5 subjects* / Gairmchlár na hArdteistiméireachta (GCAT) / *Leaving Certificate Vocational Programme* (LCVP) | Teastas Náisiúnta */ National Certificate /*Céim Bhaitsiléara / *Ordinary Bachelor Degree* Dioplóma Náisiúnta (ND, Dip.) */ National Diploma* (ND, Dip.) /Dámhachtain Ardteastas Ardoideachais (120 ECTS) / *Higher Certificate* (120 ECTS) |

3 Déantar daoine a fhostú ar ghrúpa feidhme AST faoin gcoinníoll breise go bhfuil taithí ghairmiúil iomchuí de thrí bliana ar a laghad acu.

|  |  |  |
| --- | --- | --- |
| **TÍR** | **Oideachas meánscoile****(lena dtugtar rochtain ar oideachas iar-mheánscoile)** | **Oideachas iar-mheánscoile****(cúrsa ardoideachais nach cúrsa ollscoile é nó gearrchúrsa ollscoile a mhair dhá bhliain ar a laghad)** |
| **Ελλάδα** | α) Απολυτήριο Γενικού Λυκείου β) Απολυτήριο Κλασικού Λυκείουγ) Απολυτήριο Τεχνικού — Επαγγελματικού Λυκείουδ) Απολυτήριο Ενιαίου Πολυκλαδικού ΛυκείουΑπολυτήριο Ενιαίου Λυκείου / Απολυτήριο Τεχνολογικού Επαγγελματικού Εκπαιδευτηρίου/ Απολυτήριο Γενικού Λυκείου / Απολυτήριο Επαγγελματικού Λυκείου | Δίπλωμα επαγγελματικής κατάρτισης (IΕΚ) |
| **España** | Bachillerato Unificado y Polivalente (BUP) + Curso de Orientación Universitaria (COU) / Bachillerato | Técnico superior / Técnico especialista |
| **France** | Baccalauréat / Diplôme d’accès aux études universitaires (DAEU) / Brevet de technicien | Diplôme d’études universitaires générales (DEUG) / Brevet de technicien supérieur (BTS)/ Diplôme universitaire de technologie (DUT) / Diplôme d’études universitaires scientifiques et techniques (DEUST) |
| **Italia** | Diploma di scuola secondaria superiore (diploma di maturità o esame di Stato conclusivo dei corsi di studio di istruzione secondaria superiore) | Certificato di specializzazione tecnica superiore/attestato di competenza (4 semestri) Diploma di istruzione e formazione tecnica superiore (IFTS) / Diploma di istruzione tecnica superiore (ITS) Diploma universitario (2 anni)Diploma di Scuola diretta a fini speciali (2 anni) |
| **Κύπρος** | Απολυτήριο | Δίπλωμα = Programmes offered by Public/Private Schools of Higher Education (for the latter accreditation is compulsory) / Higher Diploma |
| **Latvija** | Atestāts par vispārējo vidējo izglītībuDiploms par profesionālo vidējo izglītību | Diploms par pirmā līmeņa profesionālo augstāko izglītību |
| **Lietuva** | Brandos atestatas | Aukštojo mokslo diplomasAukštesniojo mokslo diplomas |
| **Luxembourg** | Diplôme de fin d’études secondaires et techniques | Brevet de technicien supérieur (BTS) / Brevet de maîtrise / Diplôme de premier cycle universitaire (DPCU) / Diplôme universitaire de technologie (DUT) |
| **Magyarország** | Gimnáziumi érettségi bizonyítvány / Szakközép- iskolai érettségiképesítő bizonyítvány / Érettségi bizonyítvány | Bizonyítvány felsőfokú szakképesítésről |

|  |  |  |
| --- | --- | --- |
| **TÍR** | **Oideachas meánscoile****(lena dtugtar rochtain ar oideachas iar-mheánscoile)** | **Oideachas iar-mheánscoile****(cúrsa ardoideachais nach cúrsa ollscoile é nó gearrchúrsa ollscoile a mhair dhá bhliain ar a laghad)** |
| **Malta** | Advanced Matriculation or GCE Advanced level in 3 subjects (2 of them grade C or higher) / Matriculation certificate (2 subjects at Advanced level and 4 at Intermediate level including systems of knowledge with overall grade A-C)+ Passes in the Secondary Education Certificate examination at Grade 5 /2 A Levels (passes A-E) + a number of subjects at Ordinary level, or equivalent | MCAST diplomas/certificates Higher National Diploma |
| **Nederland** | Diploma VWO / Diploma staatsexamen (2 diploma’s) / Diploma staatsexamenvoorbereidend wetenschappelijk onderwijs (Diploma staatsexamen VWO) / Diploma staatsexamen hoger algemeen voortgezet onderwijs (Diploma staatsexamen HAVO) | Kandidaatsexamen Associate degree (AD) |
| **Österreich** | Matura/ReifeprüfungReife-und Diplomprüfung Berufsreifeprüfung | Kollegdiplom Akademiediplom |
| **Polska** | Świadectwo dojrzałościŚwiadectwo ukończenia liceum ogólnokształcącego | Dyplom ukończenia kolegium nauczycielskiego Świadectwo ukończenia szkoły policealnej |
| **Portugal** | Diploma de Ensino Secundário/ Certificado de Habilitações do Ensino Secundário |  |
| **Republika Hrvatska** | Svjedodžba o državnoj maturi Svjedodžba o zavrsnom ispitu | Associate degree Graduate specialistStručni Pristupnik / Pristupnica |
| **România** | Diplomă de bacalaureat | Diplomă de absolvire (Colegiu universitar) învăţamânt preuniversitar |
| **Slovenija** | Maturitetno spričevalo (Spričevalo o poklicni maturi) (Spričevalo o zaključnem izpitu) | Diploma višje strokovne šole |
| **Slovensko** | vysvedčenie o maturitnej skúške | absolventský diplom |
| **Suomi/Finland** | Ylioppilastutkinto tai peruskoulu + kolmen vuoden ammatillinen koulutus –Studentexamen eller grundskola + treårig yrkesinriktad utbildning (Betyg över avlagd yrkesexamen på andra stadiet)Todistus yhdistelmäopinnoista (Betyg över kombinationsstudier) | Ammatillinen opistoasteen tutkinto— Yrkesexamen på institutnivå |
| **Sverige** | Slutbetyg från gymnasieskolan (3-årig gymnasial utbildning) | Högskoleexamen (80 poäng)Högskoleexamen, 2 år,120 högskolepoäng Yrkeshögskoleexamen/Kvalificerad yrkeshögskoleexamen, 1– 3 år |

|  |  |  |
| --- | --- | --- |
| **TÍR** | **Oideachas meánscoile****(lena dtugtar rochtain ar oideachas iar-mheánscoile)** | **Oideachas iar-mheánscoile****(cúrsa ardoideachais nach cúrsa ollscoile é nó gearrchúrsa ollscoile a mhair dhá bhliain ar a laghad)** |
| **United Kingdom** | General Certificate of Education Advanced level— 2 passes or equivalent (grades A to E)BTEC National DiplomaGeneral National Vocational Qualification (GNVQ), advanced levelAdvanced Vocational Certificate of Education, A level (VCE A level)**NOTE:**UK diplomas awarded until 31 December 2020 are accepted without an equivalence. UK diplomas awarded as from 1 January 2021 must be accompanied by an equivalence issued by a competent authority of an EU Member State. | Higher National Diploma/ Certificate (BTEC)/SCOTVECDiploma of Higher Education (DipHE)National Vocational Qualifications (NVQ) and Scottish Vocational Qualifications (SVQ) level 4 |

# IARSCRÍBHINN III

## IARRATAÍ AR ATHBHREITHNIÚ – GEARÁIN AGUS ACHOMHAIRC – GEARÁIN CHUIG AN OMBUDSMAN EORPACH

### Iarrataí ar athbhreithniú

Féadfaidh tú a iarraidh ar an gcoiste roghnúcháin athbhreithniú a dhéanamh ar chinneadh an phainéil roghnúcháin atá dírithe ort agus a mbeidh drochthionchar aige ort má mheasann tú go ndearnadh dochar do do leasanna ag aon chéim den nós imeachta roghnúcháin de dheasca earráide nó toisc gur ghníomhaigh an coiste roghnúcháin go héagórach nó gur mhainnigh sé na rialacha lena rialaítear an nós imeachta a chomhlíonadh.

Ní mór iarrataí ar athbhreithniú a sheoladh trí do chuntas Apply4EP laistigh de **10 lá féilire ón dáta a seoladh an teachtaireacht ríomhphoist inar tugadh fógra duit faoi chinneadh an choiste roghnúcháin. Ní mór a lua go soiléir san iarratas go bhfuil athbhreithniú ar chinneadh an choiste á lorg agat agus míniú mionsonraithe a thabhairt ar na cúiseanna atá agat leis sin.** Seolfar freagra chugat a luaithe agus is féidir.

**Cuirfear cinneadh, ar cinneadh é a ghlacfar tar éis iarraidh ar athbhreithniú, in ionad an chinnidh bhunaidh.** Dá bhrí sin, má chinneann iarrthóir athbhreithniú ar chinneadh ón gcoiste roghnúcháin a thaisceadh, iarrtar orthu fanacht ar chinneadh an choiste roghnúcháin sula ndéanfaidh siad gearán nó achomharc breithiúnach a thaisceadh in aghaidh an chinnidh a bhfuil drochthionchar aige orthu.

### Gearáin agus achomhairc bhreithiúnacha

Má mheasann tú go ndéanann cinneadh ón gcoiste roghnúcháin nó ón údarás ceapacháin drochthionchar a imirt ort, féadfaidh tú gearán a dhéanamh ag aon chéim den nós imeachta roghnúcháin, de bhun Airteagal 90(2) de Rialacháin Foirne Oifigigh an Aontais Eorpaigh.

Ba cheart an gearán a sheoladh chuig:

Ard-Rúnaí Pharlaimint na hEorpa, Foirgneamh Konrad Adenauer, 2929 Lucsamburg LUCSAMBURG

Féadfaidh tú gearán a dhéanamh trí ríomhphost chuig Ar90@europarl.europa.eu Má roghnaíonn tú do ghearán a chur isteach trí ríomhphost, glacann tú leis go gcuirtear gach cumarsáid agus tarchur an chinnidh deiridh chuig do sheoladh ríomhphoist. Thairis sin, tabhair do d’aire, le do thoil, má sheolann tú do ghearán trí ríomhphost, ní gá é a sheoladh tríd an bpost.

Ba cheart a thabhairt faoi deara nach féidir leis an Údarás Ceapacháin cinntí na gcoistí roghnúcháin maidir le nósanna imeachta roghnúcháin a leasú ná a neamhniú. Má theastaíonn uait cinneadh a dhéanann coiste roghnúcháin a agóid, is féidir achomharc a thaisceadh go díreach le Cúirt Ghinearálta an Aontais Eorpaigh fiú amháin mura mbíonn gearán taiscthe cheana féin faoi Airteagal 90(2) de Rialacháin Foirne Oifigigh an Aontais Eorpaigh.

Nuair a dhéanann tú agóid in aghaidh cinneadh de chuid an Údaráis Ceapacháin, ní féidir achomharc a thaisceadh le Cúirt Ghinearálta an Aontais Eorpaigh go dtí go mbeidh gearán curtha isteach agat faoi Airteagal 90(2) de Rialacháin Foirne Oifigigh an Aontais Eorpaigh.

4 Féach Rialachán (CEE, Euratom, CEGC) Uimh. 259/68 ón gComhairle (IO L 56, 4.3.1968, lch. 1), arna leasú le Rialachán (CE, Euratom) Uimh. 723/2004 (IO L 124, 27.4.2004, lch. 1) agus arna leasú go deireanach le Rialachán (AE, Euratom) Uimh. 1023/2013 ó Pharlaimint na hEorpa agus ón gComhairle an 22 Deireadh Fómhair 2013 lena leasaítear Rialacháin Foirne Oifigigh an Aontais Eorpaigh agus Coinníollacha Fostaíochta Sheirbhísigh eile an Aontais Eorpaigh (IO L 287, 29.10.2013, lch. 15).

Ní mór iarraidh ar achomharc breithiúnach a sheoladh chuig:

Cúirt Ghinearálta an Aontais Eorpaigh 2925 Lucsamburg

LUCSAMBURG,

faoi Airteagal 270 den Chonradh ar Fheidhmiú an Aontais Eorpaigh agus faoi Airteagal 91 de Rialacháin Foirne Oifigigh an Aontais Eorpaigh.

Ní fhéadfar achomharc chuig Cúirt Ghinearálta an Aontais Eorpaigh a dhéanamh ach amháin trí dhlíodóir atá údaraithe chun cleachtadh os comhair cúirte i mBallstát den Aontas Eorpach nó sa Limistéar Eorpach Eacnamaíoch.

Tosaíonn na tréimhsí ama a leagtar síos in Airteagail 90 agus 91 de Rialacháin Foirne Oifigigh an Aontais Eorpaigh, a bhfuil feidhm acu maidir leis an dá chineál achomhairc, ón dáta a tugadh fógra faoin gcinneadh bunaidh a bhfuil éifeacht dhíobhálach aige ort nó, sa chás gur iarraidh ar athbhreithniú atá i gceist, ón dáta a tugtar fógra duit faoi fhreagra bunaidh an choiste roghnúcháin ar an iarraidh.

### Gearán a chur faoi bhráid an Ombudsman Eorpaigh

Féadfaidh iarrthóirí, mar shaoránaigh nó cónaitheoirí de chuid an Aontais Eorpaigh, gearán a chur faoi bhráid an Ombudsman Eorpaigh:

An tOmbudsman Eorpach

1, Avenue du Président Robert Schuman – B.P. 403 67001 Strasbourg Cedex

AN FHRAINC,

faoi Airteagal 228(1) den Chonradh ar Fheidhmiú an Aontais Eorpaigh agus i gcomhréir leis na coinníollacha a leagtar síos i Rialachán (AE, Euratom) 2021/1163 ó Pharlaimint na hEorpa an 24 Meitheamh 2021 lena leagtar síos na rialacháin agus na coinníollacha ginearálta lena rialaítear comhlíonadh dhualgais an Ombudsman5 (Reacht an Ombudsman Eorpaigh) agus lena scaoiltear Cinneadh 94/262/CEGC, CE, Euratom.

Tugtar dá n-aire do na hiarrthóirí nach bhfuil aon éifeacht fhionraitheach ag gearáin a dhéantar leis an Ombudsman ar an tréimhse ama a leagtar síos in Airteagal 91 de na Rialacháin Foirne maidir le hachomhairc a thaisceadh le Cúirt Ghinearálta an Aontais Eorpaigh faoi Airteagal 270 den Chonradh ar Fheidhmiú an Aontais Eorpaigh. I gcomhréir le hAirteagal 228(2) den Chonradh ar Fheidhmiú an Aontais Eorpaigh, ní fhiosraíonn an tOmbudsman gearáin i gcás ina bhfuil nó ina raibh na fíorais a líomhnaítear faoi réir imeachtaí dlíthiúla.

Níl aon éifeacht fhionraitheach ar obair an choiste roghnúcháin ag iarraidh ar athbhreithniú, gearán, achomhairc ná gearán chuig an Ombudsman Eorpach.

5 <https://eur-lex.europa.eu/legal-content/GA/TXT/?uri=CELEX:32021R1163>